Gomorra (rumanzo)

Gomorra (nommo cumpleto n'italiano: Gomorra. Viaggio nell'impero economico e nel sogno di dominio della camorra) è nu libbro scritto 'a Roberto Saviano e pubbrecato int''o 2006, ca tene pe' tema 'a Camorra e ll'attività economica e crimminale d''a soja.

 Innece 
Parte primma:
 (it) Il porto -  'O puorto: Parla d''o trasì e ll'ascì d''a mercanzìa 'a int''o puorto sott''o cuntrollo d''a crimminalità organizzata.
 (it) Angelina Jolie: Parla d''o sistema 'e partecipacione  d''e puteche 'e moda campane d'aveta sarturia e d''a vita 'e chilli ca faticano ncopp'a stu settore (sarte, cusetóre, ecc).
 (it) Il Sistema - 'O sistema: Parla ncopp''a ll'organizzaziune mafiuse campane.
 (it) La guerra di Secondigliano - 'A guerra 'e Sicundigliano: Parla d''a sagliuta ô putere d''e mafie 'e Sicundigliano.
 (it) Donne: 'A vita d''e donne 'e ll'affiliate e boss.
Parte siconda:
 (it) Kalashnikov: Parla 'e ll'arma preferita d''a Camorra e d''o mmentore.
 (it) Cemento armato - Cimento armato: Parla d''o negozio d''a costruzzione p''e organizzaziune mafiuse, specialmente a Casal 'e Prencepe, San Cipriano d'Aversa e Casapesenna npruvincia 'e Caserta.
 (it) Don Peppino Diana: Parla d''o prievete anti-mafia 'e Casal 'e Prencepe, 'On Peppino Diana, ca luttava contro 'o sistema d''a camorra.
 (it) Hollywood: Fà vedé chello c''a camorra s'arrubba d''e film 'e Hollywood int'a ll'immagginazione crimminale.
 (it) Aberdeen, Mondragone: 'E cullegamiente d''a camorra c''a Scozzia.
 (it) Terra dei fuochi - Terra d''e fuoche: Parla d''o traffeco 'e munnezza pericolosa ca fernisce pe s'appiccià o se nterrà int''a Campania e l'ati territorie cuntrullate d''a Camorra. Stu territorio se cunosce ogge comme 'a Terra d''e fuoche, specialmente quanno se parla d''o traffeco 'e munnezza pericolosa. Stu nomme se facette canusciuto pe' bbia 'e stu capitolo e pure pe' bbia d''e fucarone 'e munnezza nquantità e senza cuntrollo, che s'appicciano int''a Terra d''e fuoche e c'avvelenano ll'aria, quanno se screvette 'a primma vota ncopp''o Rapporto Ecomafie 2003Rapporto ecomafie 2003, paragrafo 9.1.3.

 Triato, cinema e serie 
Gomorra è stata apparata pe' triato ncopp'a n'opera scritta pe' Saviano stesso nzieme cu Mario Gelardi e pure s'è fatto nu film diretto 'a Matteo Garrone.

 Gomorra (film) 

'O mese 'e settembre 'e ll'anno 2008, ll'ANICA (Associazione Nazionale Industrie Cinematografiche Audiovisive e Multimediali) pigliaje Gomorra pe' rappresentà ll'Italia int'a nummenata pe' ll'Oscar comme 'o cchiù meglio film int'a na lengua straniera.Eric J. Lyman, "Gomorra in Oscar's foreign-language gang: Italian organized crime drama joins list of contenders", Hollywood Reporter, September 24th, 2008.

 Gomorra (serie) 

Dint''o mese 'e maggio 'e ll'anno 2014, s'accumminciajeno a mmustà 'e puntate 'e na serie d''o stesso nomme. Chesta serie è basata ncopp''o libbro 'e Gomorra, facenno 'a primma puntata 'o 6 'e majo.Il Mattino: Gomorra, arriva la serie tv. Saviano: «Rischio emulazione? Quei fatti già avvengono». 29/04/2014. Cuntrullato 'o  15/05/2014.

 Nutarelle 

Categurìa:Libbre
Categurìa:Mafia